sagorsarker/bangla-wikipedia huggingface dataset:
থিয়েনওয়েন-১

থিয়েনওয়েন-১ (সংক্ষেপে TW-1) চীনের জাতীয় মহাকাশ সংস্থা দ্বারা মঙ্গলগ্রহে প্রেরিত রোবটচালিত মহাকাশযানের একটি আন্তঃগ্রহ অভিযান। এই মহাকাশযানটিতে একটি আবর্তক যান, একটি মোতায়েনযোগ্য ক্যামেরা (আলোকচিত্রগ্রাহক যন্ত্র), একটি অবতরক যান ও "চুরুং" নামক একটি মঙ্গলগ্রহ বিচরণ যান আছে। ২০২০ সালের ২৩শে জুলাই তারিখে মহাকাশযানটিকে সফলভাবে চীনের ওয়েনছাং মহাকাশযান উৎক্ষেপণ কেন্দ্র থেকে উৎক্ষিপ্ত করা হয়। উৎক্ষেপণের জন্য দীর্ঘ অভিযাত্রা ৫ ভারী-উত্তোলন রকেট ব্যবহার করা হয়।
২০২০ সালের সেপ্টেম্বর মাসে থিয়েনওয়েন-১ মহাকাশযানটি এর TW-1 মোতায়েনযোগ্য ক্যামেরাটিকে (T.D.C.) মোতায়েন বা সক্রিয় করে, যা মূলত একটি ক্ষুদ্র উপগ্রহ যাতে দুইটি আলোকচিত্রগ্রাহক যন্ত্র বা ক্যামেরা আছে, যেগুলি বিভিন্ন আলোকচিত্র গ্রহণ করে এবং থিয়েনওয়েন-১-এর সাথে ওয়াইফাই সংযোগ পরীক্ষা করে দেখে। ২০২০ সালের ৯ই অক্টোবর তারিখ নাগাদ এটি প্রায় ৩ কোটি কিলোমিটার পথ অতিক্রম করে, দুইটি মাঝ-গতিপথ কক্ষপথীয় ত্রুটি সংশোধন করে এবং একাধিক বহনকৃত সরঞ্জামাদির উপরে স্বয়ংক্রিয় ত্রুটিনির্ণয় কাজ সম্পাদন করে। মহাকাশযানটি এর আবর্তক যানের উপরে স্থাপিত মঙ্গল গ্রহ শক্তি কণা বিশ্লেষকের সাহায্যে বৈজ্ঞানিক কার্যকলাপ শুরু করে এবং এটি থেকে পৃথিবীতে অবস্থিত নিয়ন্ত্রক কেন্দ্রে উপাত্ত প্রেরণ করতে শুরু করে। এই অভিযানটির লক্ষ্য হল মঙ্গলগ্রহে বর্তমান বা অতীতে বিদ্যমান প্রাণের অনুসন্ধান করা এবং গ্রহটির পরিবেশের মূল্যায়ন করা।
প্রায় ৭ মাস মহাকাশ যাত্রাশেষে ২০২১ সালের ১০ই ফেব্রুয়ারি তারিখে থিয়েনওয়েন-১ মঙ্গলগ্রহকে আবর্তনকারী একটি কক্ষপথে প্রবেশ করে। এরপর এটি পরবর্তী তিন মাস ধরে সন্ধানীটি একটি রেকিকরণ কক্ষপথে (reconnaissance orbit) অবস্থান করে অবতরণ লক্ষ্যস্থল সম্পর্কে অধ্যয়ন চালায়। ২০২১ সালের ১৪ই মে তারিখে এর "চুরুং" নামক মঙ্গলগ্রহ বিচরণ যানটি (রোভার) মঙ্গলগ্রহপৃষ্ঠে সফলভাবে মসৃণ অবতরণ সম্পন্ন করে। এর ফলে চীন মঙ্গলগ্রহপৃষ্ঠে কোমল অবতরণ সম্পন্নকারী তৃতীয় রাষ্ট্রে পরিণত হয় (সোভিয়েত ইউনিয়ন ও মার্কিন যুক্তরাষ্ট্রের পরে)। যদি মঙ্গলগ্রহ বিচরণ যানটি মোতায়েন করা সফল হয়, তাহলে চীন মাত্র দ্বিতীয় দেশ হিসেবে (মার্কিন যুক্তরাষ্ট্রের পরে) এই কৃতিত্ব অর্জন করবে এবং প্রথম দেশ হিসেবে প্রথম অভিযানেই মঙ্গলগ্রহ আবর্তন করা, গ্রহপৃষ্ঠে অবতরণ করা ও মঙ্গলগ্রহ বিচরণ যান মোতায়েন করার তিনটি কাজ একবারে সম্পন্ন করার গৌরব অর্জন করবে।.
"থিয়েনওয়েন" () নামটি প্রাচীন চীনের সবচেয়ে বিখ্যাত কবিদের একজন ছু ইউয়েন-এর (৩৪০-২৭৮ খ্রিস্টপূর্বাব্দ) লেখা একটি দীর্ঘ কবিতার নামে দেওয়া হয়েছে। কবিতাটিতে কবি ধারাবাহিকভাবে অনেকগুলি প্রশ্ন করেছেন, যার প্রথমটি হল মহাবিশ্ব কীভাবে সৃষ্টি হয়েছিল, তার উপরে একটি প্রশ্ন।
থিয়েনওয়েন-১ ছিল জুলাই ২০২০ মঙ্গলগ্রহে উৎক্ষেপণের জানালার সময়ে প্রেরিত তিনটি মহাকাশ অভিযানের দ্বিতীয়টি। বাকী দুইটি অভিযান হল সংযুক্ত আরব আমিরাত মহাকাশ সংস্থা কর্তৃক প্রেরিত হোপ আবর্তক যান এবং মার্কিন যুক্তরাষ্ট্রের প্রেরিত মার্স ২০২০ অভিযান।
সেমসি পাশা

সেমসি পাশা (; মারা গেছে 5 মার্চ 1580) তিনি ছিলেন একজন বিশিষ্ট উসমানীয় সম্ভ্রান্ত ব্যক্তি এবং বেইলারবে যিনি দামেস্ক, আনাতোলিয়া এবং রুমেলির বেইলারবেইলিকদের অটোমান গভর্নর-জেনারেল হিসেবে বিভিন্ন সময়ে দায়িত্ব পালন করে বিভিন্ন উচ্চ পদে অধিষ্ঠিত ছিলেন।
আনাতোলিয়ার উসমানীয় প্রদেশের বোলুতে জন্ম, শেমসি পাশা ছিলেন জান্দারোগুল্লারি রাজবংশের মির্জা মেহমেদ পাশার পুত্র।("Candaroğulları") এফলানি, এর কাস্তামোনু এবং সিনোপ প্রদেশের, এবং সেমসেদ্দিন ইয়ামান কান্দার বে-এর বংশধর, রাজবংশের নামপ্রধান প্রতিষ্ঠাতা এবং প্রথম বে।
তাঁর মা ছিলেন সাম্রাজ্য উসমানীয় রাজবংশের শাহনিসা সুলতান, অটোমান সুলতান দ্বিতীয় বায়েজিদের ছেলে শাহজাদে আবদুল্লাহর বড় মেয়ে, সেমসি পাশাকে সুলতান মেহমেদ বিজয়ীর প্রপৌত্রে পরিণত করা।
সেই সময়ের রাজকীয় বাসভবন, তোপকাপি প্রাসাদে বেড়ে ওঠা, সেমসি পাশা মর্যাদাপূর্ণ অটোমান এন্ডারুন স্কুলে পড়াশোনা করেছিলেন, এবং পারিবারিক ঐতিহ্যে, রুমেলির গভর্নর-জেনারেল হিসাবে সুলেমান দ্য ম্যাগনিফিসেন্টের সাথে 1566 সালে সিজেটভার অবরোধে বিভিন্ন উসমানীয় সামরিক অভিযানে অংশগ্রহণ করেছিলেন, ইউরোপ জুড়ে বেশ কয়েকটি দুর্গের জয় ছাড়াও। সুলেমান প্রথমের শাসনামলে, সেমসি পাশা বেলারবেয়ের দায়িত্ব পালন করেন।
স্বাতন্ত্র্যের শিকারী হিসাবে ব্যাপকভাবে খ্যাতিমান, সেমসি পাশা সুলতান মুরাদ তৃতীয়ের শিকারের সঙ্গী হিসেবে নিযুক্ত হন।
তার সেবার পর, তিনি প্রাক-প্রখ্যাত উসমানীয় সাম্রাজ্যের স্থপতি মিমার সিনানকে তার প্রধান আসন, কনস্টানিনোপলের বসফরাস উপকূলে অবস্থিত সেমসি পাশা প্রাসাদের কাছে একটি মসজিদ এবং সংলগ্ন কমপ্লেক্স নির্মাণের দায়িত্ব দেন। সেমসি পাশা মসজিদটি শহরের মিমার সিনান-এর কাজের মধ্যে সবচেয়ে ছোট মসজিদগুলির মধ্যে একটি, তবুও এটির ক্ষুদ্র আকার এবং জলের ধারের অবস্থানের সংমিশ্রণের কারণে এটি সবচেয়ে সুপরিচিত। এটি প্রাকৃতিক ল্যান্ডস্কেপের সাথে স্থাপত্যকে জৈবভাবে মিশ্রিত করার ক্ষেত্রে মিমার সিনানের দক্ষতার একটি প্রধান উদাহরণ হিসাবে উল্লেখ করা হয়।
সেমসি পাশার তিনটি সন্তান ছিল, যার মধ্যে একটি কন্যা এবং দুটি পুত্র:
কন্যা
ছেলেদের
ঝাড়খণ্ডের প্রশাসনিক বিভাগ

ঝাড়খণ্ড পূর্ব ভারতে অবস্থিত একটি রাজ্য। রাজ্যটি প্রশাসনিকভাবে পাঁচটি বিভাগে বিভক্ত; এগুলি হল যথাক্রমে; "উত্তর ছোটনাগপুর বিভাগ", "কোলহান বিভাগ", "দক্ষিণ ছোটনাগপুর বিভাগ", "পালামৌ বিভাগ" এবং "সাঁওতাল পরগনা বিভাগ"।
২০০০ খ্রিস্টাব্দের ১৫ ই নভেম্বর তারিখে বিহার পুনর্গঠন আইন পাস হলে পূর্বতন বিহার জেলার দক্ষিণাংশের থেকে ভারতের ২৮ তম অঙ্গরাজ্য হিসেবে আত্মপ্রকাশ করে ঝাড়খণ্ড রাজ্য। মূলত কোন উন্নত পরিকাঠামো এবং সামাজিক ন্যায় বিচারের কারণে এই রাজ্যটির জন্ম হয়েছিল।
১৯৪৭ খ্রিস্টাব্দে ভারতের স্বাধীনতা লাভের পূর্ব পর্যন্ত বর্তমান ঝাড়খণ্ড রাজ্যে একটি সম্পূর্ণ বিভাগ এবং একটি অসম্পূর্ণ বিভাগ ছিল। বর্তমান সাঁওতাল পরগনা বিভাগ সাঁওতাল পরগনা জেলা ছিল ভাগলপুর বিভাগের অন্তর্গত আবার বাকি অংশ ছিল ছোটনাগপুর বিভাগের অন্তর্গত। ১৯৫৬ খ্রিস্টাব্দে রাজ্য পুনর্গঠন আইনের মাধ্যমে ছোটনাগপুর বিভাগের মানভূম জেলার কিছু অংশ পশ্চিমবঙ্গ রাজ্যের সঙ্গে যুক্ত করা হয় ও উড়িষ্যা প্রদেশের সরাইকেল্লা ও খরসোয়া বিহারের ছোটনাগপুর বিভাগের সঙ্গে যুক্ত হয়। পরবর্তীকালে ছোটনাগপুর বিভাগ দ্বিখন্ডিত হয় উত্তর এবং দক্ষিণে বিভক্ত হয় এবং সাঁওতাল পরগনার একটি বিভাগে পরিণত হয়। আরো পরে নব্বইয়ের দশকে উত্তর ছোটনাগপুর বিভাগ থেকে তৈরি হয় পালামৌ বিভাগ এবং দক্ষিণ ছোটনাগপুর থেকে তৈরি হয় কোলহান‌ বিভাগ। ঝাড়খণ্ডের পার্শ্ববর্তী রাজ্যগুলি হল, উত্তরে বিহার, দক্ষিণে ওড়িশা, উত্তর পশ্চিমে উত্তরপ্রদেশ, পশ্চিমের ছত্তিশগড় এবং পূর্বে পশ্চিমবঙ্গ।
মুক্তাগাছা থানা

মুক্তাগাছা থানা বাংলাদেশের ময়মনসিংহ জেলার অন্তর্গত মুক্তাগাছা উপজেলার একটি থানা।
১৯৬১ সালে মুক্তাগাছা থানা প্রতিষ্ঠিত হয়।
মুক্তাগাছা উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম মুক্তাগাছা থানার আওতাধীন।
আতোয়ার রহমান

আতোয়ার রহমান (১৫ মার্চ ১৯২৭–১২ ফেব্রুয়ারি ২০০২) ছিলেন একজন বাংলাদেশি সাহিত্যিক, গবেষক ও বহুভাষাবিদ। শিশুসাহিত্যে বিশেষ অবদানের জন্য তিনি ১৯৭০ সালে বাংলা একাডেমি পুরস্কার লাভ করেন।
আতোয়ার রহমান ১৫ মার্চ ১৯২৭ সালে কুষ্টিয়ার রামকৃষ্ণপুর বাহিরচর গ্রামে জন্মগ্রহণ করেন।
আতোয়ার রহমান ১২ ফেব্রুয়ারি ২০০২ সালে মৃত্যুবরণ করেন।
মঞ্জিমা মোহন

মঞ্জিমা মোহন (জন্ম: ১ মার্চ, ১৯৯৩) একজন ভারতীয় চলচ্চিত্র অভিনেত্রী, যিনি মূলত মালয়ালম, তামিল এবং তেলুগু চলচ্চিত্রে অভিনয় করে থাকেন। তিনি ১৯৯০-এর দশকের শেষের দিকে এবং ২০০০ এর দশকের গোড়ার দিকে শিশু শিল্পী হিসাবে তার কর্মজীবন শুরু করেছিলেন। অভিনেত্রী হিসেবে তার প্রথম চলচ্চিত্র নিভিন পৌলির বিপরীতে মালয়ালম "ওরু ভাদাক্কান সেলফি" এবং দ্বিতীয় চলচ্চিত্র তামিল "অচ্ছম এনবাধু মাদামাইয়াদা", তিনি ৬৪তম ফিল্মফেয়ার পুরস্কার দক্ষিণ ২০১৭-এ শ্রেষ্ঠ নবাগতা অভিনেত্রীর পুরস্কার অর্জন করেছিলেন।
মঞ্জিমা প্রবীণ চিত্রগ্রাহক বিপিন মোহন এবং নৃত্যশিল্পী কলমন্দলম গিরিজার মেয়ে। তিনি নির্মলা ভবন উচ্চ মাধ্যমিক বিদ্যালয়, তিরুবনন্তপুরম, কেরলে পড়াশোনা শেষ করার পরে বি.এস.সি. তামিলনাড়ুর চেন্নাইয়ের স্টেলা ম্যারিস কলেজ থেকে গণিতে ডিগ্রি অর্জন করেছিলেন।
উপভাষা

উপভাষা কথ্য ভাষার পাশাপাশি প্রচলিত অঞ্চলবিশেষের জনগোষ্ঠী কর্তৃক ব্যবহূত আঞ্চলিক ভাষা। পৃথিবীর সর্বত্রই উপভাষার ব্যবহার রয়েছে । কথ্য ভাষার সাথে উপভাষার পার্থক্য ধ্বনি, রূপমূল, উচ্চারণ ও ব্যাকরণগত কাঠামোর মধ্যে নিহিত থাকে । উপভাষা দেশের মধ্যে কোন বিশেষ অঞ্চলের মধ্যেই সীমাবদ্ধ থাকে । বাংলাদেশে বিভিন্ন অঞ্চলের ভৌগোলিক অবস্থান, যোগাযোগ ব্যবস্থার অভাব, অর্থনৈতিক বৈষম্য এবং সামাজিক ও ধর্মীয় কারণে বিভিন্ন উপভাষার সৃষ্টি হয়েছে। ব্রিটিশ আমলে কলকাতায় স্বতন্ত্র শ্রেণির কথ্য ভাষা গড়ে উঠলেও ঢাকায় তা হয়নি; এমনকি ঢাকা বাংলাদেশের রাজধানী হওয়ার পরেও নয়। 
"প্রমিত উপভাষা" প্রাতিষ্ঠানিকভাবে সমর্থিত উপভাষা । একটি ভাষার সাথে একাধিক প্রমিত উপভাষা যুক্ত থাকতে পারে। উদাহরণস্বরূপ, প্রমিত আমেরিকান ইংলিশ, প্রমিত ব্রিটিশ ইংলিশ, প্রমিত কানাডিয়ান ইংলিশ, প্রমিত ইন্ডিয়ান ইংলিশ, প্রমিত অস্ট্রেলিয়ান ইংলিশ এবং প্রমিত ফিলিপাইন ইংলিশ সবই ইংরেজি ভাষার প্রমিত উপভাষা হিসাবে বলা যেতে পারে।
অপ্রমিত উপভাষার প্রমিত উপভাষার মতো ব্যাকরণ এবং শব্দভান্ডার রয়েছে তবে এটা প্রাতিষ্ঠানিকভাবে সমর্থিত নয় । অপ্রমিত ইংরেজি উপভাষার উদাহরণ দক্ষিণ আমেরিকান ইংলিশ, ওয়েস্টার্ন অস্ট্রেলিয়ান ইংরাজী, নিউ ইয়র্ক ইংলিশ, নিউ ইংল্যান্ড ইংলিশ, মিড-আটলান্টিক আমেরিকান বা ফিলাডেলফিয়া / বাল্টিমোর ইংরেজি, স্কাউস, ব্রুম্মি, এবং টাইক। একে অপরের সাথে বিভিন্ন ইংরেজি উপভাষার তুলনা করার জন্য উপভাষা পরীক্ষা জোসেফ রাইট ডিজাইন করেছিলেন।
ফুঁশাল

ফুঁশাল পর্তুগালের স্বায়ত্তশাসিত মাদেইরা অঞ্চলের রাজধানী ও বৃহত্তম শহর। আটলান্টিক মহাসাগর দ্বারা শহরটি পরিবেষ্টিত। ফুঁশালের জনসংখ্যা ১,১১,৮৯২। ফুঁশাল পর্তুগালের ষষ্ঠ বৃহত্তম শহর। পাঁচশ বছর ধরেই এটি মাদেইরার রাজধানী। উচ্চ সাংস্কৃতিক ও ঐতিহাসিক মূল্যের কারণে ফুঁশাল পর্তুগালের অন্যতম আকর্ষণীয় পর্যটন স্থান। নববর্ষ উদযাপনেরও অন্যতম কেন্দ্রস্থল মাদেইরা শহরটি।
ফুঁশালে ১৪২৪ সালে বসতি স্থাপন শুরু হয়। দ্বীপটিকে দুইটি অধিনায়ক-শাসিত অঞ্চল বা ক্যাপ্টেনসিতে বিভক্ত করা হয়। জোয়াও গঞ্জালভেস জারকো তার পরিবারের সাথে এখানে বসতি স্থাপন করেছিলেন। তিনিই ফুঁশালের নগর এলাকা প্রতিষ্ঠা করেন। ভৌগোলিক অবস্থানের কারণে ফুঁশাল গুরুত্বপূর্ণ সমুদ্রবন্দরে পরিণত হয়। এর উর্বর ভূমি বসতি স্থাপনকারীদের জন্য আশীর্বাদস্বরূপ ছিল। উপকূলীয় অবস্থান ও উর্বর ভূমিরূপের কারণে ফুঁশালের জনসংখ্যা এর নিকটবর্তী বসতিগুলোর জনসংখ্যার চেয়ে দ্রুত হারে বৃদ্ধি পায়।
পঞ্চদশ শতাব্দীতে আলভারো ফার্নান্দেজ ফুঁশালের সেনাধ্যক্ষ হিসাবে দায়িত্ব পালন করেন।
১৪৫২ থেকে ১৪৫৪ সালের ভিতরে ফুঁশালের প্রথম বাতিঘর নির্মিত হয়। ফুঁশাল ইউরোপীয় বাণিজ্যিক কার্যক্রমের এক গুরুত্বপূর্ণ পরিবহন বিন্দু ছিল। ক্রিস্টোফার কলম্বাস ফুঁশালের প্রথম বসতি স্থাপনকারীদের একজন ছিলেন। পিকার্দি অঞ্চলের জোয়াও ডি এসমেনো, জেনোয়ার লোমেনিলো, বিসকে-র মন্দ্রাগাও, ফ্লোরেন্স-এর আচ্চোলি, ফ্রান্স-এর বেটেনকোর্ট, ভ্যালেন্সিয়া-র লেমিনহানা বেরেনগুয়ারের মতো প্রভাবশালী ব্যক্তিরা এখানে আবাস প্রতিষ্ঠা করেন।
পঞ্চদশ শতাব্দীর দ্বিতীয় অর্ধাংশে মাচিকো থেকে শুরু করে ফাহা দা ওভেলহা পর্যন্ত দক্ষিণাঞ্চলীয় উপকূলে চিনিশিল্পের দ্রুত প্রসার ঘটে। ফুঁশাল এই শিল্পের সবচেয়ে গুরুত্বপূর্ণ কেন্দ্র ছিল। বেহার ডিউক ডি মানুয়েল স্থানীয় সম্প্রদায়ের সমর্থন নিয়ে বেশ কিছু উদ্যোগ গ্রহণ করেন।১৪৯১ সালে তিনি পাকোস দি কনসেলহো ও পাকোস দস তাবিয়ালেস প্রতিষ্ঠা করেন। চার্চ (যার নির্মাণকাজ ১৪৯৩ সালে শুরু হয় এবং ১৫১৪ সালে ক্যাথেড্রালে রূপান্তরিত করা হয়), হাসপাতাল ও শুল্ক ভবনও ফুঁশালে নির্মিত হয়। ১৫০৮ সালে পর্তুগালের রাজা প্রথম মানুয়েল ফুঁশালকে নগর মর্যাদায় রূপায়িত করেন।
ফুঁশাল জলদস্যুদের আক্রমণের হুমকির সম্মুখীন ছিল। ১৫৬৬ সালের সেপ্টেম্বরে বার্তাদঁ দ্যু মোঁতে ১২০০ জনকে নিয়ে বোর্দো শহর থেকে যাত্রা শুরু করেন। তারা পোর্তো সান্তোয় ব্যাপক লুটপাট চালান। মাচিকো ও সান্তা ক্রুজের নাগরিকরা সশস্ত্র প্রতিরোধ গড়ে তুললেও ফুঁশালের গভর্নর ফ্রান্সিসকো দি সালেস গঞ্জালভেস জার্কো দ্য কামারা কোনো পদক্ষেপ গ্রহণ করেননি। এর ফলে ফুঁশালে পনেরো দিন ধরে লুণ্ঠনযজ্ঞ চলে।
কলম্বো বিশ্ববিদ্যালয়

কলম্বো বিশ্ববিদ্যালয় হচ্ছে শ্রীলঙ্কার একটি সরকারী বিশ্ববিদ্যালয়। ১৯২১ সালে এই বিশ্ববিদ্যালয়টি ব্রিটিশরা তৈরি করে যায়। এটি রাজধানী কলম্বোর সিনামন গার্ডেন্সে অবস্থিত।
১৮৭০ সালে ব্রিটিশরা 'সিলন মেডিক্যাল স্কুল' নামের একটি প্রতিষ্ঠান গড়ে তুলেছিলো এই বিশ্ববিদ্যালয়ের স্থানে। ১৮৭০-এর জুনে তৈরি করা বিদ্যালয়টি ছিলো ভারতীয় উপমহাদেশে করা দ্বিতীয় চিকিৎসাবিষয়ক বিদ্যালয়। ১৮৮০ সালে স্কুলটি কলেজে রূপান্তরিত হয়ে যায় (নাম হয়ে যায় 'সিলন মেডিক্যাল কলেজ')। ১৯০৬ সালে একই জায়গায় 'সিলন বিশ্ববিদ্যালয় কলেজ' নামের আরেকটি প্রতিষ্ঠান তৈরি করার সিদ্ধান্ত হয়; যদিও এটা ১৯২১ সালে আত্মপ্রকাশ করেছিলো। ১৯৪২ সালের ১ জুলাই 'সিলন বিশ্ববিদ্যালয়' আত্মপ্রকাশ করে কিন্ত কলম্বো বিশ্ববিদ্যালয়ের প্রতিষ্ঠা বছর ১৯২১-ই ধরা হয়। ১৯৭০-এর দশকে বিশ্ববিদ্যালয়টির নাম 'কলম্বো বিশ্ববিদ্যালয়'তে রূপান্তরিত হয়ে যায়।
১৯৭৮ সালে বিশ্ববিদ্যালয়টিতে চিকিৎসা, কলা, বিজ্ঞান, শিক্ষা এবং আইন অনুষদ ছিলো।
চিকিৎসাবিজ্ঞান অনুষদ ছিলো এই বিশ্ববিদ্যালয়ের প্রথম অনুষদ; ১৮৭০ সালে 'সিলন মেডিক্যাল কলেজ'-এর সেই রেখে যাওয়া বিষয়টি এখনো বিশ্ববিদ্যালয়টিতে রয়ে গেছে।
তানিয়া শর্মা

তানিয়া শর্মা (জন্ম: ২৭ সেপ্টেম্বর, ১৯৯৫) একজন ভারতীয় টেলিভিশন অভিনেত্রী, যিনি স্টার প্লাসের "সাথ নিভানা সাথিয়া"-তে মীরা মোদী চরিত্রে অভিনয় করার জন্য পরিচিত। ২০১৯ সালে তিনি কালার্স টিভি'র "উড়ান সপ্নো কি" ধারাবাহিকে সানভী "অঞ্জোর" রাজবংশী চরিত্রে অভিনয় করেছিলেন।
রয়্যাল রাম্বল (২০২১)

রয়্যাল রাম্বল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০২১ সালের ৩১শে জানুয়ারি তারিখে মার্কিন যুক্তরাষ্ট্রের ফ্লোরিডার সেন্ট পিটার্সবার্গের ট্রপিকানা ফিল্ডে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি রয়্যাল রাম্বল কালানুক্রমিকের অধীনে প্রচারিত চৌত্রিশতম অনুষ্ঠান ছিল। রয়্যাল রাম্বল ম্যাচের প্রবর্তক প্যাট প্যাটারসনের মৃত্যুর পর এটিই ছিল প্রথম রয়্যাল রাম্বল অনুষ্ঠান। 
প্রাক-প্রদর্শনে একটিসহ মূল অনুষ্ঠান মিলিয়ে মোট ৬টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে এজ দ্বিতীয়বারের মতো পুরুষদের রয়্যাল রাম্বল ম্যাচ জয়লাভ করেছিল, তিনি সর্বশেষ ২০১০ সালে এটি জয়লাভ করেছিলেন। এর ফলে তিনি অষ্টম কুস্তিগির হিসেবে দুইবার এই ম্যাচ জয়লাভ করেছিলেন, একই তৃতীয় কুস্তিগির এক নম্বরে প্রবেশ করে জয়লাভ করেছিলেন; তার পূর্বে ১৯৯৫ সালে শন মাইকেলস এবং ২০০৪ সালে ক্রিস বেনোয়া এক নম্বরে প্রবেশ করে এই ম্যাচ জয়লাভ করেছিল। অন্যদিকে বিয়াঙ্কা বেলেয়ার প্রথমবারের মতো নারীদের রয়্যাল রাম্বল ম্যাচ জয়লাভ করেছিল। অন্যান্য শীর্ষস্থানীয় ম্যাচে, রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত লাস্ট ম্যান স্ট্যান্ডিং ম্যাচে কেভিন ওয়েন্সকে, ড্রু ম্যাকইন্টায়ার ডাব্লিউডাব্লিউই চ্যাম্পিয়নশিপ ম্যাচে গোল্ডবার্গকে এবং সাশা ব্যাংকস ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে কারমেলাকে সাবমিশনের মাধ্যমে হারিয়েছে। 
ব্র্যান্ড
ব্র্যান্ড
উত্তর ছোটনাগপুর বিভাগ

উত্তর ছোটনাগপুর বিভাগ ভারতে অবস্থিত ঝাড়খণ্ড রাজ্যের পাঁচটি প্রশাসনিক বিভাগের একটি। এর বিভাগীয় সদর দপ্তর রয়েছে হাজারিবাগ জেলার হাজারিবাগ শহরে।
এটি পূর্বতন ছোটনাগপুর বিভাগের অন্তর্গত ছিল। ১৯০৫ খ্রিস্টাব্দে বঙ্গভঙ্গের সময় ছোটনাগপুর বিভাগের অন্তর্গত জেলাগুলি ছিলো, হাজারিবাগ, মানভূম, পালামৌ, রাঁচি, পূর্ব ও পশ্চিম সিংভূম৷ ১৯৫৬ খ্রিষ্টাব্দে ১লা নভেম্বর বা ১৫ই কার্তিক ১৩৬৩ বঙ্গাব্দে রাজ্য পুনর্গঠন এর সময় পূর্বতন মানভূম জেলার ধানবাদ মহকুমা এবং চাস ও চন্দনকিয়ারী থানা একত্রিত করে তৈরি হয় তৎকালীন বিহারের নতুন ধানবাদ জেলা। ২০শে অগ্রহায়ণ ১৩৭৯ বঙ্গাব্দে বা ৬ই ডিসেম্বর ১৯৭২ খ্রিষ্টাব্দে হাজারিবাগ জেলা থেকে গিরিডি জেলা গঠন করা হয়৷ ১৭ই চৈত্র ১৩৯৭ বঙ্গাব্দে বা ১লা এপ্রিল ১৯৯১ খ্রিষ্টাব্দে ধানবাদ জেলার চাস ও চন্দনকিয়ারী ব্লক ও হাজারিবাগ জেলা থেকে পৃথক হওয়া গিরিডি জেলার বেরমো মহকুমা একত্রিত করে বোকারো জেলা গঠিত হয়৷ ১৪ই জ্যৈষ্ঠ ১৩৯৮ বঙ্গাব্দে বা ২৯শে মে ১৯৯১ খ্রিষ্টাব্দে পূর্বতন হাজারিবাগ জেলা থেকে নতুন চাতরা জেলা গঠিত হয়৷ ১৯৯২ খ্রিস্টাব্দে ছোটনাগপুর বিভাগ থেকে উত্তর ছোটনাগপুর বিভাগ খণ্ডিত হয়৷ ২৭ই চৈত্র ১৪০০ বঙ্গাব্দে বা ১০ই এপ্রিল ১৯৯৪ খ্রিষ্টাব্দে হাজারিবাগ জেলা থেকে নতুন কোডারমা জেলা গঠন করা হয়। পরে ২৯শে কার্তিক ১৪০৭ বঙ্গাব্দে বা ২০০০ সালের ১৫ই নভেম্বর তারিখে বিহার রাজ্য থেকে ঝাড়খণ্ড রাজ্য গঠিত হলে উক্ত সমস্ত জেলা নবগঠিত ঝাড়খণ্ড রাজ্যে যুক্ত হয়৷ ২৫শে ভাদ্র ১৪১৪ বঙ্গাব্দে বা ১২ই সেপ্টেম্বর ২০০৭ খ্রিষ্টাব্দে হাজারিবাগ জেলা থেকে রামগড় জেলা গঠিত হয়৷
২০২০ খ্রিষ্টাব্দ পর্যন্ত এই বিভাগটি সাতটি জেলা নিয়ে গঠিত। এগুলি হলো: বোকারো জেলা, চাতরা জেলা, ধানবাদ জেলা, গিরিডি জেলা, হাজারিবাগ জেলা, কোডারমা জেলা এবং রামগড় জেলা।‌
উত্তর ছোটনাগপুর বিভাগটি ২১,০৩৯ বর্গকিমি ক্ষেত্রফল জুড়ে বিস্তৃত এবং মোট জনসংখ্যা ১,১৬,৩৫,৩৭৪ জন৷ বিভাগে সর্বাধিক ক্ষেত্রফল বিশিষ্ট জেলা গিরিডি ও সর্বাধিক জনবহুল জেলা ধানবাদ৷
আয়তনানুসারে জেলাগুলির শতকরা ভাগ নিম্নরূপ:
জনসংখ্যানুসারে জেলাগুলির শতকরা ভাগ নিম্নরূপ:
উত্তর ছোটনাগপুর মূলত পশ্চিমা খোট্টা বা খোট্টা-মাগধীভাষী অঞ্চল। তবে এই বিভাগের পূর্ব দিকের জেলাগুলিতে বাংলা এবং সাঁওতালি ভাষাভাষীর যথেষ্ট প্রভাব লক্ষ্য করা যায়। বিভাগটিতে কথিত ভাষার পাইচিত্র নিম্নরূপ:
খোরল, রাশিয়া

খোরল ( ) একটি গ্রামীণ লোকালয় (একটি "সেলো" ) এবং রাশিয়ার প্রিমারস্কি ক্রাই, খোরলস্কি জেলা প্রশাসনিক কেন্দ্র। জনসংখ্যা: ১০,৮৬০ ( ২০১০ আদমশুমারি ), ১১,৫১৯ ( ২০০২ আদমশুমারি ), ১৫,৬৪৩ ( ১৯৮৯ আদমশুমারি )।
রেসলম্যানিয়া ৩৭

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত সপ্তত্রিংশ অনুষ্ঠান ছিল। এই অনুষ্ঠানটি ২০২১ সালের ১০ ও ১১ই এপ্রিল তারিখে মার্কিন যুক্তরাষ্ট্রের ফ্লোরিডার ট্যাম্পার রেমন্ড জেমস স্টেডিয়ামে অনুষ্ঠিত হয়েছে।
দুই দিন মিলিয়ে এই অনুষ্ঠানে সর্বমোট চৌদ্দটি ম্যাচ অনুষ্ঠিত হয়েছে। এই অনুষ্ঠানের প্রথম দিনের সর্বশেষ ম্যাচে বিয়াঙ্কা বেলেয়ার ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে সাশা ব্যাংকসকে পরাজিত করেছে, অন্যদিকে দ্বিতীয় দিনের সর্বশেষ ম্যাচে রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে এজ ও ড্যানিয়েল ব্রায়ানকে পিনফলের মাধ্যমে পরাজিত করেছে। অন্যান্য শীর্ষস্থানীয় ম্যাচে, ববি লাশলি ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে ড্রু ম্যাকইন্টায়ারকে এবং ডাব্লিউডাব্লিউই নারী ট্যাগ টিম চ্যাম্পিয়নশিপ ম্যাচে নিয়া জ্যাক্স ও শেইনা ব্যাজলার নাটালিয়া ও তামিনাকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০২১ সালের এই অনুষ্ঠানটি রেসলম্যানিয়া কালানুক্রমিকের সপ্তত্রিংশ অনুষ্ঠান ছিল, যা ১০ ও ১১ই এপ্রিল তারিখে মার্কিন যুক্তরাষ্ট্রের ফ্লোরিডার ট্যাম্পার রেমন্ড জেমস স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
এনএক্সটি ইউকে টেকওভার: ডাবলিন

এনএক্সটি ইউকে টেকওভার: ডাবলিন হচ্ছে একটি আসন্ন পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান, যেটি ডাব্লিউডাব্লিউই তাদের ব্র্যান্ড এনএক্সটি ইউকের জন্য প্রযোজনা করবে। এই অনুষ্ঠানটি আয়ারল্যান্ডের ডাবলিনের থ্রিএরিনায় ২০২১ সালের ২০শে জুন তারিখে অনুষ্ঠিত হবে এবং ডাব্লিউডাব্লিউই নেটওয়ার্কে সরাসরি সম্প্রচারিত হবে। এটি এনএক্সটি ইউকে টেকওভার কালানুক্রমিকের অধীনে প্রচারিত চতুর্থ অনুষ্ঠান হবে।
কামেন-রায়বোলভ

কামেন-রায়বোলভ ( ) হল গ্রামীণ এলাকা (একটি "সেলো" ) এবং রাশিয়ার প্রিমারস্কি ক্রাইয়ের খানকায়স্কি জেলার প্রশাসনিক কেন্দ্র, যা খানকা লেকের তীরে অবস্থিত। জনসংখ্যা: ১০,৯০৯ ( ২০১০ আদমশুমারি), ১১,৭৬৯ (২০১০ আদমশুমারি)।
এটি ১৮৬৫ সালে পশ্চিমাঞ্চলীয় অঞ্চলগুলি (আধুনিক কালের বেলারুশ)কৃষকদের দ্বারা যারা রাশিয়ার স্থানান্তরিত হয়েছিল এবং কোস্যাক্স দ্বারাপ্রতিষ্ঠিত হয়েছিল
১২তম কিমি

১২তম কিমি () রাশিয়ার খোরলস্কি জেলার লুচকিনস্কয় গ্রামীণ জনপদের একটি গ্রামাঞ্চল (একটি বসতি)। ২০১০ সালের হিসাবে এখানের জনসংখ্যা ছিল ৭ জন।
বসতিটি লুচকি থেকে ৮ কিলোমিটার দূরে অবস্থিত।
এখানে নামযুক্ত কোন রাস্তা নেই।
মালয়েশিয়ার ভূগোল

মালয়েশিয়ার ভূগোল হ'ল দক্ষিণ-পূর্ব এশিয়ার একটি দেশ মালয়েশিয়ার প্রাকৃতিক এবং মানবীয় ভূগোল সম্পর্কিত আলোচ্য বিষয়। এই দেশের দুটি প্রধান অংশ রয়েছে পশ্চিমে উপদ্বীপীয় মালয়েশিয়া এবং পূর্ব দিকে পূর্ব মালয়েশিয়া। এছাড়াও এই দুটি ভূখণ্ডকে ঘিরে রয়েছে অসংখ্য ছোট ছোট দ্বীপ। উপদ্বীপীয় মালয়েশিয়া বা উপদ্বীপ মালয়েশিয়া হ'ল মালয় উপদ্বীপের দক্ষিণতম বিভাগ যার দক্ষিণে থাইল্যান্ড, উত্তরে সিঙ্গাপুর এবং পূর্ব দিকে অবস্থিত ইন্দোনেশিয়ার দ্বীপ সুমাত্রা। পূর্ব মালয়েশিয়ায় রয়েছে বোর্নিও দ্বীপের উত্তরের বেশিরভাগ অংশ। এর উত্তর দিকে রয়েছে ব্রুনাই এর সীমানা এবং দক্ষিণে রয়েছে ইন্দোনেশিয়ান বোর্নিও।
মালয়েশিয়ার বনভূমিগুলিকে ক্রান্তীয় অতিবৃষ্টি অরণ্য হিসাবে শ্রেণীবদ্ধ করা যেতে পারে। মালয়েশিয়ার প্রায় ৫৮.২% জমি বনভূমি দ্বারা আচ্ছাদিত। এখানে উচ্চতার নিচে প্রচুর পরিমাণে নিম্নভূমি অরণ্যের উপস্থিতি লক্ষ্য করা যায়। বোর্নিওর বেশিরভাগ অঞ্চলের মতো পূর্ব মালয়েশিয়া আগে বোর্নিও নিম্নভূমি অতিবৃষ্টি অরণ্য দ্বারা আবৃত ছিল যেখানে ২০০০ টিরও বেশি গাছের প্রজাতি পাওয়া যেত। তবে ১৯৬০ এর দশক থেকে বৃক্ষচ্ছেদন বৃদ্ধি এবং চাষাবাদের স্থান বদল বৃদ্ধির কারণে এর বেশিরভাগ অংশ সাফ হয়ে গেছে। সারাওয়াক অরণ্যের ৮০% এরও বেশি বনভূমি পতিত হয়ে গেছে এবং পূর্ব মালয়েশিয়ায় বাধা প্রাপ্তির কারণে সংঘটিত দূষিত জলপথ দ্বারা ক্ষয় বৃদ্ধি পেয়েছে এবং কৃষিক্ষেত্র ক্ষতিগ্রস্ত হয়েছে। কয়েকটি রাজ্য সরকার অতিবৃষ্টি অরণ্যের এই ক্ষয় রোধে এখন ব্যবস্থা গ্রহণ করেছে। 
মালয়েশিয়ার অতিবৃষ্টি অরণ্য বিভিন্ন ধরন মূলত ডিপটেরোকার্প, জলাভূমি এবং ম্যানগ্রোভ দিয়ে গড়ে উঠেছে। অরণ্যের বেশিরভাগ অংশ হ'ল ডিপটেরোকার্প অরণ্য। এই ডিপটেরোকার্প প্রজাতিগুলি মালয়েশিয়া কেন্দ্রিক। মালয়েশিয়ায় এর বেশি অংশে রয়েছে ম্যানগ্রোভ। কিছু কিছু অঞ্চল সংরক্ষিত অরণ্য, রাষ্ট্র উদ্যান বা জাতীয় উদ্যান হিসাবে মনোনীত করা হয়েছে। এই সংরক্ষণ ক্ষেত্রগুলি বন্যপ্রাণী ও জাতীয় উদ্যান অধিদপ্তরের নিয়ন্ত্রণাধীন এবং পরিচালিত। এর অন্তর্গত রয়েছে সারাওয়াকের বন বিভাগ, সাবাহ বন বিভাগ, সাবাহ ফাউন্ডেশন এবং সাবাহ পার্কস। ২০০০ সালের হিসাব অনুসারে দুটি ওয়ার্ল্ড হেরিটেজ সাইট প্রাকৃতিক বিভাগের অধীনে রয়েছে – কিনাবালু জাতীয় উদ্যান এবং গুণুং মুলু জাতীয় উদ্যান।
মালয়েশিয়া বিভিন্ন ক্রান্তীয় অতিবৃষ্টি অরণ্য বাস্তুঅঞ্চলে বিভক্ত।
উপদ্বীপীয় মালয়েশিয়ায় রয়েছে উপদ্বীপীয় মালয়েশিয়ার বৃষ্টিপাতের অরণ্য, উপদ্বীপীয় মালয়েশিয়ার মন্টানে বৃষ্টি অরণ্য, উপদ্বীপীয় মালয়েশিয়ার পিট জলাভূমি অরণ্য, এবং তেনাসেরিম-দক্ষিণ থাইল্যান্ড আধা-চিরসবুজ বৃষ্টি অরণ্য। 
পূর্ব মালয়েশিয়ায় রয়েছে বোর্নিও নিম্নভূমি বৃষ্টির অরণ্য, বোর্নিও মন্টানে বৃষ্টি অরণ্য, বোর্নিও পিট জলাভূমি অরণ্য, দক্ষিণ-পশ্চিম বোর্নিও মিঠা জলের জলাভূমি অরণ্য এবং সুন্দল্যান্ড হিথ অরণ্য।
উপদ্বীপ মালয়েশিয়ার পশ্চিম উপকূল রয়েছে মিয়ানমার উপকূলের ম্যানগ্রোভ। উপদ্বীপ মালয়েশিয়ার পূর্ব উপকূলে রয়েছে ইন্দোচিন ম্যানগ্রোভ। সুন্দ শেল্ফ ম্যানগ্রোভ লাইন বোর্নিওয়ের উপকূল। 
মালয়েশিয়া হ'ল একটি অতিবৈচিত্র্যময় দেশ যেখানে প্রচুর প্রজাতি এবং উপপ্রজাতি বাস করে। এই অরণ্যে বিশ্বের বৃহত্তম ফুল রাফলেসিয়া রয়েছে। বোর্নিও নিম্নভূমি অতিবৃষ্টি অরণ্য পরিষ্কার হয়ে আসার ফলে সেখানের বন্যপ্রাণী উপকূলীয় অতিবৃষ্টি অরণ্য-এর অভ্যন্তরীণ অঞ্চলে ফিরে যেতে বাধ্য হয়েছে।
মঙ্গোলিয়ার ভূগোল

মঙ্গোলিয়া হ'ল চীন এবং রাশিয়ার মধ্যে অবস্থিত মধ্য এশিয়া এবং পূর্ব এশিয়া এর একটি স্থলবেষ্টিত দেশ। ভূখণ্ডটি পাহাড় এবং ঢেউখেলানো মালভূমি এর সমন্বয়ে গঠিত। মঙ্গোলিয়ার মোট জমির পরিমাণ ১,৫৬৪,১১৬ বর্গকিলোমিটার। সামগ্রিকভাবে উঁচু আলতাই পর্বতমালা থেকে জমির ঢাল পশ্চিম থেকে উত্তরের দিক বরাবর সমভূমি পর্যন্ত এবং অবনতি পূর্ব এবং দক্ষিণ দিকে দেখা যায়। মঙ্গোলিয়ার একেবারে পশ্চিমে চীন সীমান্তে অবস্থিত খুইটেন শৃঙ্গ হ'ল এখানের সর্বোচ্চ শৃঙ্গ ()। মঙ্গোলিয়ার সর্বনিম্ন বিন্দু হ'ল হো নুর বা হুন হ্রদ । দেশটির গড় উচ্চতা হ'ল । 
মঙ্গোলিয়ার ভূসংস্থানে রয়েছে এশিয়ার বৃহত্তম মিষ্টি জলের হ্রদ (খোভসগোল হ্রদ), প্রচুর লবণাক্ত জলের হ্রদ, জলাভূমি, বালির টিলা, ঢেউখেলানো তৃণভূমি, আলপাইন অরণ্য এবং স্থায়ী পার্বত্য হিমবাহ। উত্তর এবং পশ্চিম মঙ্গোলিয়া ভূমিকম্প-প্রবণ এলাকা যেখানে ঘন ঘন ভূমিকম্প এবং প্রচুর উষ্ণপ্রসবণ এবং লুপ্ত আগ্নেয়গিরি দেখা যায়। পূর্ব প্রান্ত থেকে দেশটির নিকটতম কোনও সমুদ্রের অবস্থান মোটামুটি প্রায় । এটি উত্তর চীন এর লিয়াওনিং প্রদেশের জিনঝৌ সীমানায় অবস্থিত বোহাই সাগর এর উপকূলরেখা।
মঙ্গোলিয়ায় চারটি প্রধান পর্বতমালা রয়েছে। এদের মধ্যে সর্বোচ্চটি হ'ল আলতাই পর্বতমালা যা দেশের পশ্চিম ও দক্ষিণ-পশ্চিম অঞ্চল জুড়ে উত্তর-পশ্চিম থেকে দক্ষিণ-পূর্ব অক্ষে প্রসারিত। এই পর্বতমালাতেই রয়েছে দেশের সর্বোচ্চ শিখর উচ্চ খুইটেন শৃঙ্গ। 
খানগাই পর্বতমালা এর শৃঙ্গগুলি উত্তর-পশ্চিম থেকে দক্ষিণ-পূর্ব দিকে প্রসারিত এবং মধ্য ও উত্তর-মধ্য মঙ্গোলিয়ার বেশিরভাগ জায়গা দখল করে রয়েছে। এই পর্বতগুলিতে অনেক অরণ্যভূমি এবং অ্যালপাইন চারণভূমি দেখা যায়। এরা প্রাচীনতম, নিচু এবং আরও ক্ষয়প্রাপ্ত পর্বত। 
ক্ষেন্তেই পর্বতমালা উত্তর-পূর্ব থেকে দক্ষিণ-পশ্চিমে প্রায় প্রসারিত পর্বত। এটি মঙ্গোলিয়ার উত্তর পূর্ব অংশ দখল করে রয়েছে। উত্তরের অংশটি তাইগা আচ্ছাদিত এবং দক্ষিণ অংশটি শুকনো স্তেপ দ্বারা ভরাট করা। এই পর্বত শ্রেণী থেকে উত্তর মহাসাগর (বৈকাল হ্রদ এর মাধ্যমে) এবং প্রশান্ত মহাসাগর এর অববাহিকার মাঝে দেশের জলবিভাজিকা গঠিত হয়েছে। এই পর্বত শ্রেণী থেকে উৎপন্ন নদীর মধ্যে রয়েছে ওনন, খেরলেন, মেনজা এবং টুউল। এই পর্বতের কোলেই অবস্থান করছে মঙ্গোলিয়ার রাজধানী উলানবাটর।
দেশের উত্তর অংশ জুড়ে দখল করে আছে খোভসগোল পর্বতমালা। এর প্রবণতা রয়েছে উত্তর থেকে দক্ষিণে এবং এটিতে সাধারণত প্রচুর খাড়া চূড়া রয়েছে দেখা যায়। এই নবীন পর্বতশ্রেণী অ্যালপাইন বৈশিষ্ট্যযুক্ত, উঁচু নতিযুক্ত ও সংকীর্ণ পর্বতগাত্র বিশিষ্ট।
পূর্ব মঙ্গোলিয়ার বেশিরভাগ অংশ সমভূমি দ্বারা গঠিত এবং তার নিম্নতম অঞ্চলটির দিকে ঢালের প্রবণতা হ'ল দক্ষিণ-পশ্চিম থেকে উত্তর-পূর্ব দিকে। ঢালের এই প্রবণতা দক্ষিণের গোবি মরুভূমি অঞ্চল থেকে পূর্ব সীমান্ত পর্যন্ত গিয়ে পৌঁচেছে।
জন ব্যারি (সুরকার)

জন ব্যারি প্রেন্ডারগাস্ট, ওবিই (৩ নভেম্বর ১৯৩৩ - ৩০ জানুয়ারি ২০১১) একজন ইংরেজ সুরকার ও সঙ্গীত নির্দেশক ছিলেন। তিনি ১৯৬৩ থেকে ১৯৮৭ সাল পর্যন্ত এগারটি জেমস বন্ড চলচ্চিত্রের সুরারোপ করেন এবং এই ধারাবাহিকের প্রথম চলচ্চিত্র ১৯৬২ সালের "ডক্টর নো" থেকে "জেমস বন্ড থিম" গানের সঙ্গীতায়োজন করেন ও এতে কণ্ঠ দেন। তার সুরারোপিত অন্যান্য উল্লেখযোগ্য চলচ্চিত্র হল "ড্যান্সেস উইথ উল্‌ভস" ও "আউট অব আফ্রিকা", "দ্য স্কারলেট লেটার", "দ্য কটন ক্লাব", "দ্য ট্যামারিন্ড সিড", "ম্যারি, কুইন অব স্কটস", "গেম অব ডেথ" এবং ব্রিটিশ টেলিভিশন কাল্ট ধারাবাহিক "দ্য পার্সোয়েডার্স!"। সঙ্গীতে তার অবদানের জন্য ১৯৯৯ সালে অর্ডার অব দ্য ব্রিটিশ এম্পায়ারের অফিসার খেতাবে ভূষিত করা হয়।
তিনি তার কাজের জন্য পাঁচটি একাডেমি পুরস্কার অর্জন করেছেন, তন্মধ্যে "বর্ন ফ্রি" চলচ্চিত্রের জন্য শ্রেষ্ঠ মৌলিক সুর ও শ্রেষ্ঠ মৌলিক গান বিভাগে দুটি পুরস্কার, এবং "দ্য লায়ন ইন উইন্টার", "ড্যান্সেস উইথ উল্‌ভস" ও "আউট অব আফ্রিকা" চলচ্চিত্রের জন্য শ্রেষ্ঠ মৌলিক সুর বিভাগে তিনটি পুরস্কার। তিনি "ড্যান্সেস উইথ উল্‌ভস" ও "আউট অব আফ্রিকা" চলচ্চিত্রের জন্য দুটি গ্র্যামি পুরস্কার, এবং "দ্য লায়ন ইন উইন্টার" চলচ্চিত্রের জন্য শ্রেষ্ঠ মৌলিক সঙ্গীত বিভাগে বাফটা পুরস্কার অর্জন করেন। এছাড়া তিনি ১০টি গোল্ডেন গ্লোব পুরস্কারের মনোনয়ন লাভ করেন এবং "আউট অব আফ্রিকা" চলচ্চিত্রের জন্য শ্রেষ্ঠ মৌলিক সুর বিভাগে একটি পুরস্কার অর্জন করেন। তার সুরারোপিত সর্বশেষ চলচ্চিত্র হল "এনিগমা" (২০০১)।
তিনি ২০০১ সালে দি আইভর্স একাডেমির ফেলোশিপ এবং ২০০৫ সালে ব্রিটিশ একাডেমি অব ফিল্ম অ্যান্ড টেলিভিশন আর্টসের ফেলোশিপ অর্জন করেন। ব্যারি চারটি বিয়ে করেন এবং তার চার সন্তান ছিল। ১৯৭৫ সালে তিনি মার্কিন যুক্তরাষ্ট্রে পাড়ি জমান এবং ২০১১ সালে আমৃত্যু সেখানে ছিলেন।
জন ব্যারি প্রেন্ডারগাস্ট ১৯৩৩ সালের ৩রা নভেম্বর ইংল্যান্ডের ইয়র্কশায়ারের ইয়র্কে জন্মগ্রহণ করেন। তার মাতা ইংরেজ ও পিতা আইরিশ ছিলেন। তার মাতা ধ্রুপদী পিয়ানোবাদক ছিলেন। তার পিতা জন জাভিয়ার "জ্যাক" প্রেন্ডারগাস্ট নির্বাক চলচ্চিত্র যুগের একজন প্রজেক্টশনিস্ট ছিলেন, যিনি পরবর্তীকালে উত্তর ইংল্যান্ডে একাধিক প্রেক্ষাগৃহের মালিক হন। তার পিতার কাজের সূত্র ধরে ব্যারি উত্তর ইংল্যান্ডের বিভিন্ন প্রেক্ষাগৃহের আশেপাশে বেড়ে ওঠেন। তিনি পরবর্তীকালে বলেন যে তার শৈশবের অভিজ্ঞতা তার সঙ্গীতের প্রতি আগ্রহের সৃষ্টি করে। ব্যারি ইয়র্কের সেন্ট পিটার্স স্কুলে পড়াশোনা করেন এবং ইয়র্ক মিনস্টারের অর্গানবাদক ফ্রান্সিস জ্যাকসনের নিকট থেকে সুর সৃষ্টির পাঠ গ্রহণ করেন।
কনিফা

কনফেডারেশন অফ ইন্ডিপেন্ডেন্ট ফুটবল অ্যাসোসিয়েশন (; যা সংক্ষেপে কনিফা নামে পরিচিত) হচ্ছে ফুটবল দলের একটি আন্তর্জাতিক নিয়ন্ত্রক সংস্থা। এই সংস্থার সাথে সংযুক্ত দল ফিফার সাথে সম্পৃক্ত নয়।
কনিফা বিশ্ব ফুটবল কাপ

কনিফা বিশ্ব ফুটবল কাপ () হচ্ছে কনিফা কর্তৃক আয়োজিত একটি আন্তর্জাতিক ফুটবল প্রতিযোগিতা, যা রাষ্ট্র, সংখ্যালঘু, রাষ্ট্রহীন ব্যক্তি এবং ফিফার সাথে সম্পৃক্ত নয় এমন অঞ্চলের অ্যাসোসিয়েশন অথবা দল অংশগ্রহণ করে। এই প্রতিযোগিতাটির প্রথম আসর ২০১৪ সালে অনুষ্ঠিত হয়েছিল; এরপর থেকে প্রতি দুই বছর অন্তর এই প্রতিযোগিতা অনুষ্ঠিত হয়। এই প্রতিযোগিতাটি ভিভা বিশ্বকাপের উত্তরসূরি, যা ২০০৬ সাল হতে ২০১২ সাল পর্যন্ত অনুষ্ঠিত হয়েছিল।
উত্তর সাইপ্রাস জাতীয় ফুটবল দল

উত্তর সাইপ্রাস জাতীয় ফুটবল দল () হচ্ছে আন্তর্জাতিক ফুটবলে উত্তর সাইপ্রাসের প্রতিনিধিত্বকারী পুরুষদের জাতীয় দল, যার সকল কার্যক্রম উত্তর সাইপ্রাসের ফুটবলের সর্বোচ্চ নিয়ন্ত্রক সংস্থা সাইপ্রাস তুর্কি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফার সদস্যপদ লাভ করতে পারেনি। ১৯৬২ সালে, উত্তর সাইপ্রাস প্রথমবারের মতো আন্তর্জাতিক খেলায় অংশগ্রহণ করেছে; উক্ত ম্যাচে উত্তর সাইপ্রাস তুর্কি সাইপ্রিয়ট হিসেবে তুরস্কের কাছে ৫–০ গোলের ব্যবধানে পরাজিত হয়েছে।
২০,০০০ ধারণক্ষমতাবিশিষ্ট নিকোশিয়া আতাতুর্ক স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই দলের ম্যানেজারের দায়িত্ব পালন করছেন বুলঁত আয়তাচ।
ফিফা এবং উয়েফার সদস্যপদ না থাকার ফলে উত্তর সাইপ্রাস এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে উত্তর সাইপ্রাস এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ২০১৮ কনিফা বিশ্ব ফুটবল কাপের ফাইনালে পৌঁছানো, আবখাজিয়ার সাথে উক্ত ম্যাচটি পূর্ণ সময় শেষ হওয়ার পর ১–১ গোলে ড্র হওয়ার পর পেনাল্টি শুট-আউটে ৬–৫ গোলের ব্যবধানে পরাজিত হয়েছে।
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে উত্তর সাইপ্রাসের কোন স্থান নেই। অন্যদিকে, বিশ্ব ফুটবল এলো রেটিংয়ে উত্তর সাইপ্রাসের সর্বোচ্চ অবস্থান হচ্ছে ৮৮তম (যা তারা ১৯৬২ সালে অর্জন করেছিল) এবং সর্বনিম্ন অবস্থান হচ্ছে ১১৩। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
শার্লটটাউন

শার্লটটাউন কানাডার প্রিন্স এডওয়ার্ড দ্বীপ প্রদেশের রাজধানী ও বৃহত্তম শহর। এটি কুইন্স কাউন্টির কাউন্টি আসন। যুক্তরাজ্যের রাজা তৃতীয় জর্জের পত্নী শার্লট অব মেকলেনবুর্গ স্ট্রেলিৎজ-এর নামে শহরটির নামকরণ করা হয়েছে। ১৮৫৫ সালে শার্লটটাউনকে স্থানীয় শাসনের আওতাভুক্ত করা হয়।
১৮৬৪ সালে এখানে শার্লটটাউন সম্মেলন আয়োজিত হয়। কানাডীয় ও সমুদ্রতীরবর্তী এলাকার রাজনৈতিক নেতারা এখানে মেরিটাইম ইউনিয়ন কিংবা তার পরিবর্তে ব্রিটিশ নর্থ আমেরিকান ইউনিয়ন গঠনের প্রস্তাব দেন। এর ফলশ্রুতিতেই কানাডীয় কনফেডারেশন গঠিত হয়। তবে ১৮৬৭ সালে কানাডীয় কনফেডারেশন গঠিত হওয়ার ছয় বছর পর ১৮৭৩ সালে প্রিন্স এডওয়ার্ড আইল্যান্ড এতে যোগদান করে। এ থেকেই শহরটির ডাকনাম হয় কুনাবুলা ফোডারিস বা কনফেডারেশনের জন্মস্থান।
২০১৬ সালের আদমশুমারি অনুযায়ী শার্লটটাউনের জনসংখ্যা ৩৬,০৯৪।
শার্লটটাউনের প্রথম ইউরোপীয় বাসিন্দারা ফ্রেঞ্চ ছিলেন। ১৭২০ সালে লুইবুর্গ দুর্গের কর্মকর্তারা পোর্ট লা জয় নামে একটি বসতি স্থাপন করেন। এটি বর্তমান শার্লটটাউন শহরের বিপরীতে অবস্থিত বন্দরের দক্ষিণ-পশ্চিম পার্শ্বেই রয়েছে। মিশেল হাশে গ্যালোঁ এই বসতি স্থাপন কার্যক্রমের নেতৃত্ব প্রদান করেন। অ্যাকাডিয়ান বসতি স্থাপনকারীদের তিনি লুইবুর্গ থেকে নিয়ে আসেন।
রাজা জর্জের যুদ্ধের পর ব্রিটিশরা দ্বীপটি দখল করে নেয়। ফ্রেঞ্চ কর্মকর্তা রামেজে ব্রিটিশ সৈন্যদের আক্রমণ করার জন্য ৫০০ জনকে প্রেরণ করেন। তারা সফলভাবে ৪০ জন ব্রিটিশ সৈন্যকে আটক বা হত্যা করেন। 
১৭৫৮ সালে ফ্রেঞ্চ ও ইন্ডিয়ান যুদ্ধের সময় ব্রিটিশরা প্রিন্স এডওয়ার্ড দ্বীপের দখল নিয়ে নেয়। ফ্রেঞ্চদের তখন ইল সেঁত জঁ নামক অভিযানের মাধ্যমে নির্বাসিত করা হয়। ব্রিটিশ সৈন্যরা সেখানে অ্যামহার্স্ট দুর্গ নির্মাণ করেন।
১৭৬৪ সালে ক্যাপ্টেন স্যামুয়েল হল্যান্ড শার্লটটাউনকে কুইন্স কাউন্টির কাউন্টি আসন হিসেবে নির্বাচিত করে। এক বছর পর শার্লটটাউনকে সেন্ট জনস দ্বীপের রাজধানী করা হয়। ১৭৬৮-১৭৭১ সালে করা নিরীক্ষার আলোকে সড়কের গ্রিড ও সরণি নির্মাণ করা হয়।
১৭৭৫ সালের ১৭ নভেম্বর স্বাধীনতাযুদ্ধের সময় ম্যাসাচুসেটস-এর দস্যুরা শার্লটটাউন আক্রমণ করে। এসময় ফিলিপস ক্যালবেক ও টমাস রাইটের মতো বন্দিদের কেমব্রিজ শহরে নিয়ে গিয়ে মুক্তি দেওয়া হয়।
১৭৯৩ সালে গভর্নর ফ্যানিং সরকারি কাজে ব্যবহারের জন্য পশ্চিম প্রান্তে জমি অধিগ্রহণ করেন। উক্ত জমি ফ্যানিংস ব্যাংক নামে পরিচিত। ১৭৯৮ সালের ২৯ সেপ্টেম্বর সেন্ট জনস দ্বীপের নাম পাল্টে করা হয় প্রিন্স এডওয়ার্ড দ্বীপ।
১৮০৫ সালে এডওয়ার্ড দুর্গ ও ১৮৩৫ সালে রাষ্ট্রভবন নির্মিত হয়। বর্তমানে রাষ্ট্রভবন লেফটেন্যান্ট গভর্নরের বাসস্থান হিসেবে কাজ করছে।
সাইপ্রাস তুর্কি ফুটবল অ্যাসোসিয়েশন

সাইপ্রাস তুর্কি ফুটবল অ্যাসোসিয়েশন (, ; এছাড়াও সংক্ষেপে কেটিএফএফ নামে পরিচিত) হচ্ছে উত্তর সাইপ্রাসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৫ সালের ২৯শে অক্টোবর তারিখে প্রতিষ্ঠিত হয়েছে। এটি প্রতিষ্ঠার ৫৮ বছর পর ফিফা বহির্ভূত ফুটবল দলের অংস্থা কনিফার সদস্যপদ লাভ করে। এর পূর্বে ২০০৩ সাল হতে ২০১৩ সাল পর্যন্ত সংস্থাটি এনএফ বোর্ডের সদস্য ছিল।
এই সংস্থাটি উত্তর সাইপ্রাসের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে কেটিএফএফ সুপার লীগ এবং কেটিএফএফ ১. লীগের মতো প্রতিযোগিতার সকল কার্যক্রম পরিচালনা করে। বর্তমানে সাইপ্রাস তুর্কি ফুটবল অ্যাসোসিয়েশনের সভাপতির দায়িত্ব পালন করছেন হাসান সেরতোয়লু।
সেল সাইট

একটি সেল সাইট, সেল টাওয়ার বা সেলুলার বেস স্টেশন হল সেলুলার-সক্ষম মোবাইল ডিভাইস সাইট, যেখানে সাধারণত একটি রেডিও মাস্তুল, টাওয়ার বা অন্যান্য উত্থাপিত কাঠামোতে অ্যান্টেনা ও বৈদ্যুতিন যোগাযোগ সরঞ্জাম স্থাপন করা হয় — সেলুলার নেটওয়ার্কে একটি সেল তৈরি করতে। উত্থাপিত কাঠামো সাধারণত অ্যান্টেনা এবং এক বা একাধিক ট্রান্সমিটার/রিসিভার ট্রান্সসিভার, ডিজিটাল সিগন্যাল প্রসেসর, কন্ট্রোল ইলেকট্রনিক্স, সময়ের জন্য একটি জিপিএস রিসিভার (সিডিএমএ ২০০০/আইএস-৯৫ বা জিএসএম সিস্টেমের জন্য), প্রাথমিক ও ব্যাকআপ বৈদ্যুতিক শক্তি উৎস এবং আশ্রয় প্রদান করে।
মোবাইল যোগাযোগের জন্য গ্লোবাল সিস্টেম (জিএসএম) নেটওয়ার্কসমূহ এর সঠিক শব্দটি হল বেস ট্রান্সসিভার স্টেশন (বিটিএস) এবং চলিত প্রতিশব্দ হল "মোবাইল ফোন মাস্ট" বা "বেস স্টেশন"। একাধিক সেলুলার সরবরাহকারী প্রায়শই একটি সাধারণ মাস্টে তাদের অ্যান্টেনা মাউন্ট করে অর্থ সাশ্রয় করে; যেহেতু পৃথক পৃথক ব্যবস্থাগুলি বিভিন্ন ফ্রিকোয়েন্সি ব্যবহার করে তাই অ্যান্টেনা একে অপরের কাজে হস্তক্ষেপ না করে খুব কাছাকাছি অবস্থিত হতে পারে। কিছু সরবরাহকারী সংস্থাগুলি একাধিক সেলুলার নেটওয়ার্ক পরিচালনা করে এবং একইভাবে দুটি বা ততোধিক সেলুলার নেটওয়ার্কগুলির জন্য কোলোকটেড বেস স্টেশনগুলি ব্যবহার করে (উদাহরণস্বরূপ সিডিএমএ ২০০০ বা জিএসএম)।
অ্যাডারমাটোগ্লিফিয়া

অ্যাডারমাটোগ্লাইফিয়া একটি অত্যন্ত বিরল জিনগত ব্যাধি যা আঙুলের ছাপ বিকাশকে বাধা দেয়। বিশ্বব্যাপী পাঁচটি বর্ধিত পরিবার এই অবস্থার দ্বারা প্রভাবিত বলে জানা গেছে। 
২০০৭ সালে এক সুইৎজারল্যান্ডের এক নারী আঙ্গুলের ছাপ নিয়ে সমস্যায় পরেন । ঐ নারী ছিলেন তার কাছে এ ধরনের প্রথম কোন রোগী।
অন্যান্য অবস্থার কারণে আঙুলের ছাপের অভাব দেখা দিতে পারে তবে এগুলির বিপরীতে অ্যাডারমাটোগ্লাইফিয়ার কোনও পার্শ্ব প্রতিক্রিয়া নেই। হেলিক্যাসে মিউটেশন অন্যান্য বিরল জেনেটিক রোগের সাথে জড়িত, যেমন ওয়ার্নার সিনড্রোম ।
পাসওয়ার্ড (২০১৯-এর নেপালি চলচ্চিত্র)

পাসওয়ার্ড সাম্রাট বাসনেট পরিচালিত ২০১৯ সালের নেপালি চলচ্চিত্র। ছবিটি রচনা করেছেন বিক্রম জোশী এবং প্রযোজনা করেছেন অমিত বাসনেট, এবং হিরাল জোশী এবি ইন্টারন্যাশনালের ব্যানারে। ছবিটিতে অভিনয় করেছেন অনুপ বিক্রম শাহী, বিক্রম জোশী, বুদ্ধি তামাং, রবীন্দ্র ঝা, প্রবিন খতিয়দা, ধীরেন শাক্য । চলচ্চিত্রটি সাধারণত সমালোচকদের কাছ থেকে মিশ্র প্রতিক্রিয়া পেয়েছিল।
দিবাকর পাকাকুরেল অনলাইনখবর লিখেছেন, "মাঝারি সিনেমাটোগ্রাফির জন্য ধন্যবাদ, সিনেমাটি বেরিয়ে আসার সম্ভাবনা নেই"। "দ্য অন্নপূর্ণা এক্সপ্রেসের" সানি মাহাত লিখেছেন, " "পাসওয়ার্ড" একটি সম্পূর্ণরূপে অজ্ঞাতসারে প্রযোজনা যা একটি বড় বাজেট তবে খারাপ দক্ষতা দিয়ে তৈরি করা হয়"।
তোলেদো, স্পেন

তোলেদো স্পেনের একটি শহর। এটি তোলেদো প্রদেশের রাজধানী ও কাস্তিল্লা লা মানচা স্বায়ত্তশাসিত অঞ্চলের প্রশাসনিক কার্যক্রম পরিচালনার কেন্দ্র। ১৯৮৬ সালে ইউনেস্কো একে বিশ্ব ঐতিহ্য হিসেবে ঘোষণা করে।
মধ্য আইবেরিয়ার তাগুস নদীর তীরে তোলেদো শহরটি অবস্থিত। এটি "সম্রাটের শহর" নামে পরিচিত, কারণ পবিত্র রোমান সাম্রাজ্যের অধিপতি পঞ্চম চার্লসের আদালত এখানেই অবস্থিত। খ্রিস্টান, মুসলিম ও ইহুদি সংস্কৃতির পীঠস্থান হওয়ায় তোলেদোর অপর নাম তিন সংস্কৃতির শহর। ৫৪২ থেকে ৭২৫ সাল পর্যন্ত তোলেদো ভিসিগথিক রাজতন্ত্রের রাজধানী ছিল। শহরটি রোমান সাম্রাজ্যের পতনের সাক্ষী হয়ে আছে। তোলেদোয় একটি গথিক ক্যাথেড্রাল অবস্থিত। এখানে ধারালো অস্ত্র উৎপাদন করারও সমৃদ্ধ ইতিহাস আছে। এই ধারালো অস্ত্রগুলো স্মারক হিসেবে এখনও বিক্রি হয়।
তোলেদোর উল্লেখযোগ্য অধিবাসীদের মধ্যে রয়েছেন - ব্রুনহিলদা অব অস্ট্রাসিয়া, আল জারকালি, গার্সিলাসো দ্য লা ভেগা, ইলিনর অব তোলেদো, দশম আলফোনসো, ইসরায়েলি বেন জোসেফ , হালেভি ও এল গ্রেকো। ২০১৫ সালের হিসাব অনুযায়ী তোলেদোর জনসংখ্যা ৮৩,২২৬ ও এর আয়তন ২৩২.১ বর্গকিলোমিটার।
রোমান ঐতিহাসিক লিভি (৫৯ খ্রিস্টপূর্ব-১৭ খ্রিস্টাব্দ) তোলেদো (লাতিন তোলেতাম) শহরের কথা এভাবে উল্লেখ করেছেন- উর্বস পার্বা, সেড লোকো মিউনিটা (অর্থাৎ ক্ষুদ্র হলেও ভৌগোলিক অবস্থানগত কারণে সুরক্ষিত)। এ শহরের নিকটে ভাচ্চেই, ভেতোনেস ও সেল্টিবেরিসহ সেল্টিক জাতির বিভিন্ন গোত্রের মানুষদের সাথে ১৯৩ খ্রিস্টপূর্বে রোমান জেনারেল মার্কাস ফুলভিয়াস নোবিলিয়র যুদ্ধ করেন। তাদের পরাভূত করে নোবিলিয়র তাদের রাজা হিলেরমাসকে আটক করেন। এসময় তোলেতাম কার্পেতানি গোত্রের রাজধানী ছিল। রোমান সাম্রাজ্যে একে স্থানীয় শাসনের আওতাভুক্ত করা হয়। ফ্লাভীয় যুগে তোলেদো স্থানীয় প্রশাসনের আওতাভুক্ত হয়। কার্পেতানি গোত্রের লোকেরাও জনসেবার জন্য রোমান নাগরিকত্ব লাভ করেন। রোমান আইন ও রাজনীতি-ও অবলম্বন করা শুরু হয়। রোমান রঙ্গমঞ্চ, নগরের দেয়াল, গণস্নানাগার, স্থানীয় পরিবহন ও সংরক্ষণব্যবস্থা তোলেদো শহরে প্রবর্তিত হয়।
তোলেদোর রোমান রঙ্গমঞ্চ হিস্পানিয়ার অন্যতম বৃহত্তম রঙ্গমঞ্চ ছিল। এটি ৪২৩ মিটার লম্বা ও ১০০ মিটার প্রশস্ত। রোমান ছুটির দিনগুলোতে সারথি দৌড় প্রতিযোগিতা আয়োজিত হত। ১৫,০০০ দর্শক সেখানে খেলা দেখতে পারতেন।
রোমান আমলে তোলেদো প্রাদেশিক রাজধানী ছিল না। কিন্তু ক্রমান্বয়ে এটি গুরুত্ব লাভ করতে সক্ষম হয়। শহরের অভ্যন্তরে ব্যক্তিমালিকানাধীন বাসাগুলোর আয়তন বৃদ্ধি করা হয়েছিল। এছাড়াও তৃতীয় ও চতুর্থ শতাব্দীতে শহরের উত্তরে ভিলা নির্মিত হয়েছিল।
দক্ষিণ ছোটনাগপুর বিভাগ

দক্ষিণ ছোটনাগপুর বিভাগ ভারতে অবস্থিত ঝাড়খণ্ড রাজ্যের পাঁচটি প্রশাসনিক বিভাগের একটি। এর বিভাগীয় সদর দপ্তর রয়েছে রাঁচি জেলার রাঁচি শহরে।
এটি পূর্বতন ছোটনাগপুর বিভাগের অন্তর্গত ছিল। ১৯০৫ খ্রিস্টাব্দে বঙ্গভঙ্গের সময় ছোটনাগপুর বিভাগের অন্তর্গত জেলাগুলি ছিলো, হাজারিবাগ, মানভূম, পালামৌ, রাঁচি, পূর্ব ও পশ্চিম সিংভূম৷ পূর্বতন এই রাঁচি জেলাই আদতে বর্তমান দক্ষিণ ছোটনাগপুর বিভাগ৷ ১ই জ্যৈষ্ঠ ১৩৯০ বঙ্গাব্দ বা ১৬ই মে ১৯৮৩ খ্রিষ্টাব্দে পুর্বতন রাঁচি জেলা থেকে নতুন দুটি জেলা তথা লোহারদাগা ও গুমলা জেলা গঠন করা হয়৷ ১৯৯২ খ্রিস্টাব্দে ছোটনাগপুর বিভাগ থেকে দক্ষিণ ছোটনাগপুর বিভাগ খণ্ডিত হয়৷ পরে ২৯শে কার্তিক ১৪০৭ বঙ্গাব্দে বা ২০০০ সালের ১৫ই নভেম্বর তারিখে বিহার রাজ্য থেকে ঝাড়খণ্ড রাজ্য গঠিত হলে উক্ত সমস্ত জেলা নবগঠিত ঝাড়খণ্ড রাজ্যে যুক্ত হয়৷ ১৬ই বৈশাখ ১৪০৮ বঙ্গাব্দ বা ৩০ এপ্রিল ২০০১ খ্রীষ্টাব্দে পূর্বতন রাঁচি জেলা থেকে নির্মিত গুমলা জেলার দক্ষিণাংশ থেকে নতুন সিমডেগা জেলা গঠিত হয়৷ ২৫শে ভাদ্র ১৪১৪ বঙ্গাব্দ বা ১২ই সেপ্টেম্বর ২০০৭ খ্রিষ্টাব্দে রাঁচি জেলা থেকে নতুন খুঁটি জেলা গঠিত হয়৷
২০২০ খ্রিষ্টাব্দ পর্যন্ত এই বিভাগটি পাঁচটি জেলা নিয়ে গঠিত। এগুলি হলো: রাঁচি জেলা, খুঁটি জেলা, গুমলা জেলা, সিমডেগা জেলা, লোহারদাগা জেলা।
দক্ষিণ ছোটনাগপুর বিভাগটি ১৮,২৬৮ বর্গকিমি ক্ষেত্রফল জুড়ে বিস্তৃত এবং মোট জনসংখ্যা ৫৫,৩২,৭১৯ জন৷ বিভাগে সর্বাধিক ক্ষেত্রফল বিশিষ্ট জেলা গুমলা ও সর্বাধিক জনবহুল জেলা রাঁচি৷
আয়তনানুসারে জেলাগুলির শতকরা ভাগ নিম্নরূপ:
জনসংখ্যানুসারে জেলাগুলির শতকরা ভাগ নিম্নরূপ:
দক্ষিণ ছোটনাগপুর বিভাগে প্রায় এক-তৃতীয়াংশ লোক সরনা ধর্ম পালন করেন৷ তবে এই ধর্মটি এখনো অবধি মান্যতাপ্রাপ্ত না হওয়ায় এটি অন্যান্য (•) ধর্মের মধ্যে পরিগণিত হয়েছে৷ তবে অতি সাম্প্রতিক কালে ঝাড়খণ্ড বিধানসভায় সরনা ধর্মের কোড তৈরির জন্য একটি বিল পাশ হয়, যার মারফৎ ঝাড়খণ্ড সরকার ২০২১ খ্রিস্টাব্দের জনগণনায় সরনা ধরমকে অন্তর্ভুক্ত করার জন্য কেন্দ্রীয় সরকারের কাছে আবেদন করেন৷
দক্ষিণ ছোটনাগপুর মূলত সাদরি-নাগপুরীভাষী অঞ্চল। তবে এই বিভাগের উত্তর দিকের জেলাগুলিতে কুরুখ ভাষা এবং দক্ষিণ দিকের জেলাগুলিতে মুণ্ডারি ভাষাভাষীর যথেষ্ট প্রভাব লক্ষ্য করা যায়। এছাড়া রাজ্যের রাজধানী হওয়ায় বিভিন্ন ভাষাভাষী লোকে সমাগম হয়েছে রাঁচি জেলায়৷ বিভাগটিতে কথিত ভাষার পাইচিত্র নিম্নরূপ:
দক্ষিণ কোরিয়ার ভূগোল

দক্ষিণ কোরিয়া পূর্ব এশিয়ায় কোরিয়া উপদ্বীপের দক্ষিণ অর্ধে অবস্থিত। এটি এশীয় স্থলভূমির সুদূর পূর্বপ্রান্তে অবস্থিত। দক্ষিণ কোরিয়ার স্থল সীমানায় একমাত্র দেশ উত্তর কোরিয়া। এটি দক্ষিণ কোরিয়ার উত্তর দিকে কোরীয় অসামরিকীকৃত অঞ্চল বরাবর সীমানা জুড়ে আছে। দক্ষিণ কোরিয়ার বেশিরভাগ সীমানা জল দ্বারা পরিবেষ্টিত এবং সমুদ্র বরাবর এর উপকূল রেখা রয়েছে; এর পশ্চিমে আছে পীতসাগর (দক্ষিণ কোরিয়ায় বলা হয় "সোহে" ; যার আক্ষরিক অর্থ পশ্চিম সাগর), দক্ষিণে আছে পূর্ব চীন সাগর, এবং পূর্ব দিকে আছে জাপান সাগর (দক্ষিণ কোরিয়ায় বলা হয় "দোংহে" ; যার আক্ষরিক অর্থ পূর্ব সাগর). ভৌগোলিকভাবে দক্ষিণ কোরিয়ার স্থলভাগ প্রায় । দক্ষিণ কোরিয়ার অঞ্চল জলপূর্ণ। এর স্থানাঙ্কগুলির আসন্ন মান হল ৩৭° উত্তর, ১২৮° পূর্ব।
কোরীয় উপদ্বীপটি এশীয় মহাদেশীয় স্থলভাগের উত্তর-পূর্ব অংশ থেকে দক্ষিণে প্রসারিত। হোনশু এবং কিউশু এই জাপানি দ্বীপগুলি কোরিয়া প্রণালীর দক্ষিণ পূর্বদিকে প্রায় ২০০ কিমি (১২৪ মাইল) দূরে অবস্থিত; চীনের শানডং উপদ্বীপ পশ্চিমদিকে ১৯০ কিলোমিটার দূরে অবস্থিত। উপদ্বীপের পশ্চিম উপকূলের সীমানা নির্ধারণ করেছে কোরিয়া উপসাগরের উত্তর দিক এবং দক্ষিণের সীমা নির্ধারণ করেছে পীতসাগর ও কোরিয়া প্রণালী; পূর্ব উপকূলের সীমানায় আছে জাপান সাগর। উপদ্বীপের ৮,৬৪০ কিলোমিটার বিস্তৃত উপকূলরেখাটি অত্যন্ত খাঁজ কাটা। উপদ্বীপের সংলগ্ন প্রায় ৩,৫৭৯টি দ্বীপ আছে। এগুলির বেশিরভাগ দক্ষিণ ও পশ্চিম উপকূলে অবস্থিত।
দুই কোরিয়া দেশের মধ্যবর্তী রেখাটি ছিল অক্ষাংশের আটত্রিশতম সমান্তরাল। কোরীয় যুদ্ধের পরে, কোরীয় অসামরিক এলাকা (ডিএমজেড) উভয়ের মধ্যে সীমানা গঠন করেছিল। ডিএমজেড হল প্রচণ্ডভাবে সুরক্ষিত একটি ৪,০০০ মিটার প্রশস্ত জমির ফালি, যেটি দুই দেশের সীমানা রেখা বরাবর গেছে। এটি কোরীয় যুদ্ধবিরতি চুক্তির মাধ্যমে স্থাপন করা হয়েছে, পূর্ব থেকে পশ্চিম উপকূলে ২৪১ কিলোমিটার দৈর্ঘ্য জুড়ে (এর মধ্যে ২৩৮ কিলোমিটার উত্তর কোরিয়ার স্থল সীমানা থেকে)।
দ্বীপপুঞ্জ সহ উপদ্বীপের মোট জমির পরিমাণ ২২৩,১৭০ বর্গকিলোমিটার। ডিএমজেডের অন্তর্গত অঞ্চলটি বাদ দিয়ে মোট অঞ্চলের প্রায় ৪৪.৮ শতাংশ (১০০,২১০ বর্গকিলোমিটার) কোরিয়া প্রজাতন্ত্রের অঞ্চল গঠন করেছে। উত্তর কোরিয়া এবং দক্ষিণ কোরিয়ার সম্মিলিত অঞ্চল মার্কিন যুক্তরাষ্ট্রের মিনেসোটা রাজ্যের সমান আকারের। দক্ষিণ কোরিয়া একাই প্রায় পর্তুগাল বা হাঙ্গেরি বা মার্কিন যুক্তরাষ্ট্রের ইন্ডিয়ানা রাজ্যের আকারের।
এই দেশের বৃহত্তম দ্বীপ, চেজু, উপদ্বীপের দক্ষিণ-পশ্চিম কোণে অবস্থিত এবং এর জমির এলাকা ১,৮২৫ বর্গকিলোমিটার। অন্যান্য গুরুত্বপূর্ণ দ্বীপের মধ্যে আছে জাপান সাগরে উলিওং ও লিয়ানকোর্ট রকস এবং হান নদীর মুখে গাংওয়া দ্বীপ। যদিও দক্ষিণ কোরিয়ার পূর্বাঞ্চলীয় উপকূলরেখাটি সাধারণত অমসৃণ নয়, দক্ষিণ এবং পশ্চিমাঞ্চলীয় উপকূলগুলি বন্ধুর কিনারাযুক্ত এবং অসমতল। এই পার্থক্যের কারণ হল পূর্ব উপকূল ধীরে ধীরে উত্থিত হচ্ছে এবং দক্ষিণ এবং পশ্চিমাঞ্চলীয় উপকূলগুলি অধোগামী হচ্ছে।
তারবিহীন যন্ত্র বিকিরণ ও স্বাস্থ্য

স্মার্টফোন সহ মোবাইল ফোনে থাকা অ্যান্টেনা এমিড রেডিওফ্রিকোয়েন্সি (আরএফ) বিকিরণ (নন-আয়নাইজিং "রেডিও তরঙ্গ" যেমন মাইক্রোওয়েভ) নির্গত করে; অ্যান্টেনার নিকটতম মাথা বা দেহের অংশগুলি এই শক্তি শুষে নিতে পারে এবং এটিকে তাপতে রূপান্তর করতে পারে। কমপক্ষে১৯৯০-এর দশক থেকে বিজ্ঞানীরা গবেষণা করেছেন, যে মোবাইল ফোন অ্যান্টেনা বা সেল ফোন টাওয়ারগুলির সাথে যুক্ত এখন সর্বব্যাপী রেডিয়েশন মানুষের স্বাস্থ্যের উপর প্রভাব ফেলছে কিনা। [1] মোবাইল ফোন নেটওয়ার্কগুলি আরএফ ফ্রিক্যোয়েন্সিটির বিভিন্ন ব্যান্ড ব্যবহার করে, যার কয়েকটি মাইক্রোওয়েভ সীমার সাথে ওভারল্যাপ করে। অন্যান্য ডিজিটাল তারবিহীন ব্যবস্থা, যেমন ডেটা যোগাযোগ নেটওয়ার্কগুলি, অনুরূপ বিকিরণ উৎপাদন করে।
জনসাধারণের উদ্বেগের জবাবে, বিশ্ব স্বাস্থ্য সংস্থা ১৯৯৯ সালে ইএমএফ-এর সম্ভাব্য স্বাস্থ্যের প্রভাবের বৈধতা ০ থেকে ৩০০ গিগাহার্জ পর্যন্ত বৈজ্ঞানিক প্রমাণ মূল্যায়ন করতে আন্তর্জাতিক ইএমএফ প্রকল্পটি প্রতিষ্ঠা করে। সংস্থাটি বলেছে ফ্রিকোয়েন্সি বর্ণালীটির অনেক অংশে এক্সপোজারের সম্ভাব্য স্বাস্থ্যের প্রভাবগুলি সম্পর্কে ব্যাপক গবেষণা পরিচালিত হয়েছে, এখনও পর্যন্ত চালিত সমস্ত পর্যালোচনাগুলি ইঙ্গিত করেছে যে যতক্ষণ পর্যন্ত এক্সপোজারগুলি আইসিএনআইআরপি (১৯৯৮) ইএমএফ নির্দেশিকাতে প্রস্তাবিত সীমা ০-৩০০ গিগাহার্জ ফ্রিকোয়েন্সি পরিসীমার মধ্যে থাকেলে এই ধরনের এক্সপোজারগুলি কোনওরূপে স্বাস্থ্যে প্রতিকূল প্রভাব তৈরি করে না। ২০১১ সালে, বিশ্ব স্বাস্থ্য সংস্থার একটি সংস্থা ইন্টারন্যাশনাল এজেন্সি ফর রিসার্চ অন ক্যান্সার (আইএআরসি), বেতার বিকিরণকে গ্রুপ ২বি হিসাবে শ্রেণিবদ্ধ করে - সম্ভবত কার্সিনোজেনিক। এর অর্থ হ'ল কার্সিনোজিনিসিটির "কিছুটা ঝুঁকি" থাকতে পারে, তাই দীর্ঘমেয়াদে তারবিহীন যন্ত্রের অধিক মাত্রায় ব্যবহার সম্পর্কে অতিরিক্ত গবেষণা চালানো দরকার। ডাব্লুএইচও জানিয়েছে যে "মোবাইল ফোনের সম্ভাব্য স্বাস্থ্য ঝুঁকি রয়েছে কিনা তা নির্ধারণ করতে গত দুই দশক ধরে প্রচুর অধ্যয়ন করা হয়েছে। আজ অবধি, মোবাইল ফোন ব্যবহারের কারণে কোনও বিরূপ স্বাস্থ্যের প্রভাব তৈরি করা হয়নি"।
ফ্রান্সের সাথে পরামর্শ করা বিশেষজ্ঞরা মনে করেন যে মূল অ্যান্টেনার অক্ষগুলি ১০০ মিটারের চেয়ে কম দূরত্বে কোনও বাসস্থানের সামনে বাধ্যতামূলক ভাবে সরাসরি না হওয়া উচিত। ২০০৩ সালে এই সুপারিশটি সংশোধন করে বলা হয়ে যে প্রাথমিক বিদ্যালয় বা শিশু যত্নের সুবিধা কেন্দ্রের একশো মিটার ব্যাসার্ধে অবস্থিত অ্যান্টেনাগুলিকে শহরের স্ক্যাপে আরও ভালভাবে সংহত করা উচিত এবং এটি ২০০৫ বিশেষজ্ঞের রিপোর্টে অন্তর্ভুক্ত করা হয়নি। ২০০৯-এর হিসাবে "দ্য এজেন্সী ফ্রেঞ্চাইজ ডি স্যাকুরিটি স্যানিটায়ার এনভায়রনমেন্টাল" বলেছেন যে স্বাস্থ্যের উপর তড়িৎ চৌম্বকীয় ক্ষেত্রগুলির কোনও স্বল্পমেয়াদী প্রভাব প্রদর্শিত হয়নি, তবে দীর্ঘমেয়াদী প্রভাবের জন্য প্রশ্ন রয়েছে এবং প্রযুক্তিগত উন্নতির মাধ্যমে এক্সপোজার হ্রাস করা সহজ।
সেন্ট হেলেনা জাতীয় ক্রিকেট দল

সেন্ট হেলেনা জাতীয় ক্রিকেট দল আন্তর্জাতিক ক্রিকেট খেলায় সেন্ট হেলেনার প্রতিনিধিত্বকারী জাতীয় দল। ব্রিটিশ দ্বীপপুঞ্জের এই ক্ষুদ্র এবং প্রত্যন্ত দেশটি, ২০০১ সাল হতে আইসিসি এর অনুমোদিত সদস্য। দলটি আফ্রিকান ক্রিকেট অ্যাসোসিয়েশনের সদস্য। ২০১৭ সাল থেকে দেশটি আইসিসি এর সহযোগী সদস্যপদ লাভ করে।
২০১২ সালের এপ্রিল মাসে সেন্ট হেলেনা নিজেদের প্রথম আন্তর্জাতিক টুর্নামেন্টে অংশগ্রহণ করে। দক্ষিণ আফ্রিকায় অনুষ্ঠিত আইসিসি আফ্রিকা তৃতীয় বিভাগ টি২০ টুর্নামেন্টে, মালি, গাম্বিয়া, ক্যামেরুন এবং মরক্কোকে হারিয়ে আট দলের মাঝে পঞ্চম স্থান লাভ করে।
২০১৮ সালের এপ্রিল মাসে তারা ২০১৮-১৯ আইসিসি টি২০ বিশ্বকাপ আফ্রিকা বাছাইপর্বে অংশগ্রহণ করে। সেই মাসেই আইসিসি তার সকল সদস্যকে পূর্ণ টুয়েন্টি২০ আন্তর্জাতিক মর্যাদা দেয়ার সিদ্ধান্ত নেয়। ফলে ১ জানুয়ারি ২০১৯ এর পরবর্তী, সেন্ট হেলেনা এবং অন্যান্য সকল আইসিসি সদস্যের মধ্যবর্তী টুয়েন্টি২০ ম্যাচগুলো আন্তর্জাতিক মর্যাদা পায়।
২০১৮ সালের অক্টোবর মাসে, দলটি ২০১৮-১৯ আইসিসি বিশ্ব টুয়েন্টি২০ এর দক্ষিণাঞ্চলীয় উপ অঞ্চলে অংশগ্রহণ করে। প্রথম তিন ম্যাচে বিজয়ী হলেও, শেষ পর্যন্ত তৃতীয় হওয়ায় আঞ্চলিক ফাইনালে উন্নীত হতে ব্যর্থ হয়।
বরগুনা-৩

বরগুনা-৩ বাংলাদেশের একটি বিলুপ্ত সংসদীয় আসন। বাংলাদেশের বরগুনা জেলার আমতলী ও তালতলী উপজেলা নিয়ে এ সংসদীয় আসন গঠিত হয়েছিল। নবম জাতীয় সংসদ নির্বাচনের আগে নির্বাচনী গেজেটে এই আসনটি বিলুপ্ত ঘোষণা করা হয়েছিল। এই আসনের সর্বশেষ সাংসদ ছিলেন শেখ হাসিনা।
ব্রিটিশ শাসনামল থেকে বরগুনা-৩ সংসদীয় আসনটি একটি স্বতন্ত্র আসন ছিল বলে জানা গেছে। বাংলাদেশের স্বাধীনতার পর থেকে ২০০১ সাল পর্যন্ত বরগুনা জেলায় তিনটি সংসদীয় আসন ছিল। এর মধ্যে আমতলী ও তালতলী উপজেলা নিয়ে ১১২ নং বরগুনা-৩ আসন ছিল। ২০০১ সালের নবম জাতীয় সংসদ নির্বাচনে তৎকালীন সংসদ সদস্য মো. মজিবুর রহমান তালুকদারের হঠাৎ মৃত্যুতে এ আসন থেকে প্রধানমন্ত্রী শেখ হাসিনা নির্বাচন করে জয়লাভ করেছিলেন। ২০০৮ সালে তত্ত্বাবধায়ক সরকার জনসংখ্যার ভিত্তিতে আসনটি (আমতলী-তালতলী) বিলুপ্তি করে। পরে আসনটি বরগুনার বরগুনা-১ আসনের সঙ্গে সংযুক্ত করে দেয়া হয়। তবে আসনটি বিলুপ্তির ক্ষেত্রে সীমানা নির্ধারণ অধ্যাদেশ গঠন ১৯৭৬-এর ৬-এর (২) ধারা অনুযায়ী প্রশাসনিক কাঠামো, আয়তন ও বাস্তবিক অবস্থা বিবেচনা করা হয় নি বলে বিতর্ক রয়েছে।
ইয়েলোনাইফ

ইয়েলোনাইফ কানাডার উত্তরপশ্চিম অধীনস্থ অঞ্চলসমূহের রাজধানী, একমাত্র শহর ও বৃহত্তম সম্প্রদায়। গ্রেট স্লেভ হ্রদের উত্তর তীরে, আর্কটিক বৃত্তের ৪০০ কিলোমিটার দক্ষিণে ও ইয়েলোনাইফ নদীর প্রান্তে ইয়োলোনাইফ উপসাগরের পশ্চিম দিকে শহরটি অবস্থিত।
"কপার ভারতীয়" বা "ইয়েলোনাইফ ভারতীয়" নামে ডিনি গোত্রের অধিবাসীদের নামে ইয়েলোনাইফ শহরের নামকরণ করা হয়েছে। এই জাতির মানুষ আর্কটিক উপকূলে প্রাপ্ত তামার খনি হতে লব্ধ তামা হতে উৎপন্ন হাতিয়ার বিক্রি করত। ২০১৬ সালের কানাডীয় আদমশুমারি অনুযায়ী ১৯,৫৬৯। উত্তরপশ্চিম অধীনস্থ অঞ্চলসমূহের ১১টি ভাষার মধ্যে পাঁচটি ভাষা ইয়েলোনাইফে প্রচলিত। এগুলো হলো- ডিন সালিন, ডোগ্রিব, দক্ষিণ-উত্তর স্লাভি, ইংরেজি ও ফ্রেঞ্চ। ডোগ্রিব ভাষায় শহরটির নাম সোমবাকে (যেখানে টাকার অবস্থান)।
১৯৩৪ সালে ইয়েলোনাইফে বসতি স্থাপন শুরু হয়। ঐ সময় এ এলাকায় সোনা আবিষ্কৃত হয়। ইয়েলোনাইফ দ্রুতই উত্তরপশ্চিম অধীনস্থ অঞ্চলসমূহের কেন্দ্রে পরিণত হয়। ১৯৬৭ সালে এটি রাজধানীর মর্যাদা লাভ করে। সোনা উৎপাদন ক্রমান্বয়ে হ্রাস পেতে থাকলে ১৯৮০-র দশকে খনিশহর থেকে সরকারি সেবার কেন্দ্রে ইয়েলোনাইফের রূপান্তর সংঘটিত হয়। তবে ১৯৯১ সালে ইয়েলোনাইফের উত্তরে হীরা আবিষ্কৃত হলে আবারো মূল্যবান ধাতু ব্যবসা অর্থনীতিতে প্রসার লাভ করে। একইসাথে পর্যটন, পরিবহন ও যোগাযোগ খাতও ইয়েলোনাইফে বিকশিত হয়েছে।
ইয়েলোনাইভস ডিনি উপজাতির ফার্স্ট ন্যাশনস গোত্রের লোকেরা ইয়েলোনাইফ শহরের আদি বাসিন্দা ছিল। ১৯৩০-এর দশকে ইয়েলোনাইফ উপসাগরের উত্তরে তারা বসতি স্থাপন করে। ১৯৩০ এর মধ্যলগ্নে ধাতু অনুসন্ধানকারীরা এখানে আগমন করেন। 
ক্লোন্ডাইকগামী ধাতব দ্রব্য আহরণকারী ই এ ব্লেকনি ১৮৯৮ সালে ইয়েলোনাইফ উপসাগরীয় এলাকায় সোনা আবিষ্কার করেন। কিন্তু ক্লোন্ডাইকে সোনা অভিযান অধিক মনোযোগ আকর্ষণ করে। তাছাড়া গ্রেট স্লেভ হ্রদ অনেক দূরে হওয়ায় স্বর্ণপিয়াসীরা এর প্রতি তেমন আকৃষ্ট হননি।
১৯২০-এর দশকে কানাডার আর্কটিক অঞ্চল অনুসন্ধানে বায়ুযানের ব্যবহার শুরু হয়। ১৯৩০ এর দশকে গ্রেট বিয়ার হ্রদে ইউরেনিয়াম ও রূপা আবিষ্কৃত হয়। ১৯৩৩ সালে হার্ব ডিক্সন এবং জনি বেকার ডিঙিনৌকায় করে গ্রেট বিয়ার হ্রদ থেকে ইয়েলোনাইফ নদীতে আগমন করেন। ইয়েলোনাইফ নদীর ৩০ কিলোমিটার উপরিভাগে কুইটা হ্রদে সোনা আবিষ্কৃত হয়।
পরবর্তী বছর জনি বিশাল কর্মবাহিনী নিয়ে বেকার সোনা অনুসন্ধানের জন্য আগমন করেন। ১৯৩৪ সালে ইয়েলোনাইফ উপসাগরের পূর্ব তীরেও সোনা আবিষ্কৃত হয়। ১৯৩৫ সালের দিকে ভূতত্ত্ববিদরা ব্যাপক পরিমাণে সোনার উৎস খুঁজে পেলে অভিযান শুরু হয়।